Այսօր Արամ Խաչատրյան համերգասրահում արվեստագետների, մշակույթի գործիչների հետ հանդիպման ժամանակ վարչապետ Նիկոլ Փաշինյանը հենց սկզբից հայտարարեց․ - «Հայաստանում տեղի ունեցած քաղաքական հայտնի իրադարձությունները, ոչ բռնի, թավշյա, ժողովրդական հեղափոխությունը շատ մեծ մշակութային բաղադրիչ ունի: Եվ մեր պատկերացմամբ, մշակույթի առանցքային դերակատարումը Հայաստանի Հանրապետության կամայական երկու քաղաքացիների հարաբերությունների մակարդակը հետևողականորեն և շարունակաբար բարձրացնելն է: Եվ այս խնդրի լուծման համար մենք պետք է կարողանանք ապահովել մարդկանց մշտական հաղորդակցությունը մշակույթի և մշակութային միջավայրի հետ»: